ຫວຽດນາມໝັ້ນໝາຍສ້າງເງື່ອນໄຂສະດວກໃຫ້ແກ່ວິສາຫະກິດອາເມລິກາ
(vovworld)-ໃນຂອບເຂດການຢ້ຽມຢາມອາເມລິກາຢ່າງເປັນທາງການ, ວັນທີ 21/4, ທ່ານຮອງນາຍົກລັດຖະມົນຕີ ລັດຖະມົນຕີການຕ່າງປະເທດຫວຽດນາມ ຝ້າມບິນມິນ ໄດ້ພົບປະກັບຜູ້ຮັກສາການຕາງໜ້າດ້ານການຄ້າອາເມລິກາ Stephen Vaught , ຕ້ອນຮັບກຸ່ມບັນດາຜູ້ຊ່ວຍວຽກ ສ.ສ.ຊ ຂອງ 2 ພັກສາທາລະນະ ແລະ ປະຊາທິປະໄຕ, ຄະນະການນຳສູນຄົ້ນຄ້ວາຍຸດທະສາດ ແລະ ສາກົນ…ທີ່ບັນດາການຕ້ອນຮັບ, ທ່ານຮອງນາຍົກລັດຖະມົນຕີ ລັດຖະມົນຕີການຕ່າງປະເທດຫວຽດນາມ ຝ້າມບິນມິນ ຢືນຢັນວ່າ : ລັດຖະບານຫວຽດນາມ ພ້ອມແລ້ວຈະຮ່ວມມືກັບອາເມລິກາເພື່ອຮັກສາທ່າພັດທະນາຂອງການພົວພັນ 2 ປະເທດ, ເປັນຕັ້ນແມ່ນເສດຖະກິດ-ການຄ້າ, ສືບຕໍ່ປົວແປງສະພາບແວດລ້ອມແຫ່ງການລົງທຶນ, ດຳເນີນທຸລະກິດຢູ່ຫວຽດນາມ.
ບັນດາຜູ້ຊ່ວຍວຽກ ສ.ສ.ຊ ຂອງ ອາເມລິກາໄດ້ຢືນຢັນການສະໜັບສະໜູນຂອງ 2 ພັກສາທາລະນະ ແລະ ປະຊາທິປະໄຕ ຖືກເປັນສຳຄັນການພົວພັນຄູ່ຮ່ວມມືຮອບດ້ານກັບຫວຽດນາມ, ໝັ້ນໝາຍຈະສືບຕໍ່ເອົາໃຈໃສ່ ຫນູນຊ່ວຍຫວຽດນາມແກ້ໄຂຜົນຮ້າຍຢ່ອນຫຼັງຈາກສົງຄາມ. ບັນດາຜູ້ຊ່ວຍວຽກ ສ.ສ.ຊ ຂອງອາເມລິກາຍັງແບ່ງປັນຄວາມສົນໃຈຂອງສະພາແຫ່ງຊາດອາເມລິກາ ທີ່ມີຕໍ່ບັນຫາທະເລຕາເວັນອອກ, ໃນນັ້ນມີການຮັກສາສັນຕິພາບ, ສະຖຽນລະພາບ, ຄວາມໝັ້ນຄົງ, ປອດໄພ, ສິດເສລີໃນການເດີນເຮືອ, ການບິນຢູ່ທະເລຕາເວັນອອກ. ເຫັນດີຕໍ່ການແກ້ໄຂການຂັດແຍ້ງດ້ວຍມາດຕະການໂດຍສັນຕິວິທີ, ສອດຄ່ອງກັບກົດໝາຍສາກົນ, ໃນນັ້ນມີສົນທິສັນຍາຂອງສະຫະປະຊາຊາດກ່ຽວກັບກົດໝາຍວ່າດ້ວຍທະເລປີ 1982